
Chwedl Doddlyd. 





YW noswaith oer iawn yn y gauaf 

'R oedd siopwr yn brysur un tro 
Yn cau y ffenestri a'r drysau, 
Er gosod y cyfan dan glo ; 


A thra yr oedd ef gyda'r gorchwyl, 
A chyn iddo orphen yn lan, 

Fe welai â chornel ei lygaid 
Hen lencyn llaw-flewog o'i flaen 


Yn cipio pwys cyflawn o fenyn 
O'r astell tu cefen i'r drws, 

A chyda'r brys mwya 'n ei daro 
Ar goryn ei ben yn dra thlws. 


Gosododd ei het ar ben hyny, 
Gan edrych mor wirion a llo, 

Fel pe mai ei neges yn unig 
Oedd taraw i mewn i roi tro. 


“Holo! f' ewythr Seth,” ebe'r siopwr, 
“ Mae'n noswaith oer iawn, onid yw ? 
Eisteddwch i lawr i ymdwymno 
Fan hyn yn hen gadair Siôn Huw.” 


“ Na'n wir, 'r wyf mewn brys i fyn'd adref, 
Nis gallaf fí aros yn awr ; 
Agorwch y drws—rhaid im' fyned.” 
, “Na, na, Seth, eisteddwch i lawr, 


Rwy'n meddwl yn siwr y gwna tropyn 
O rywbeth bach cynes fawr les 

. I chwi wrth fyn'd adre' trwy'r tywydd; 

Dewch, 'steddwch ; dewch dipyn yn nes.” 


'R oedd hyn yn demtasiwn ryfeddol 
I Seth, druan, eistedd i lawr, 

Ac etto, petrusder ac ofnau 
Derfysgai ei feddwl yn fawr. 

O'r diwedd gorchfygwyd y gwladwr, 
Ac eistedd a wnaeth wrth ytân; 

A'r siopwr a borthai y danllwyth 
Nes ydoedd yn eirias o'i flaen. 


“ Yn wir,” ebe Seth, “ rhaid im” fyned, 
Nis gallaf fi aros fel hyn.” 

(Can's teimlai y menyn yn dechreu 
Ymdoddi a myned yn llyn.) 


“ Eisteddwch yn dawel, gymydog, 
A pheidiwch a siarad yn ffol, 

Rhaid i chwi gael glasiad o toddy 
I'ch twymno cyn myned yn ol. 


“ Mae'r tân yma'n wresog ofnadwy, 
Nis gallaf eì oddef,” medd Seth ; 

'R wyf bellach yn rhwym o fyn'd adref, 
Gadewch i mi fyn'd yn ddifeth.” 


« Histeddwch, eisteddwch yn dawel, 
Cewch fyned yn union, Seth bach ; 
Pa raid i chwi frysio fel yna, 
A chwithau a'r teulu yn iach.” 
“ Ond rhaid i mi borthi'r "nifeiliaid, 
A holltu coed tân, lawer iawn ; 
Ac felly nid oes genyf amser 
I'w wario fel hyn trwy'r prydnawn, 


Nos dawch, Sir, gadewch i mi fyned 
Da chwithau o ganol fath wres.” 
* Ust! Seth, dyma'r toddy yn dyfod— 
'N awr yfwch, gwnaiff hwn i chwi les.” 


Pa beth allsai'r truan helbulus 
Ei wneuthur yn awr, meddwch chwi ? 
Euogrwydd a ch'wilydd a'i daliai, 
Tra'r ydoedd y siopwr mewn glee.. 


Wrth weled brasdoddion y menyn 
Yn llifo dros wyneb y gwr, 
Y siopwr a ddwedai dan wenu : 
“Wel, Seth, 'r y'ch yn chwysu'n dra siwr. 


De'wch, yfwch, moe'n dda geni'ch gweled 

. Yn twymno ar noson mor oer; 

Chwi redwch 'r ol hyn fel y cadno 
'Tuag adref yn ngoleu y lloer.” 

“ Pa'm dynwch eich het,” meddai'r siopwr, 
A chwibhau yn chwysu mor fawr?” 

e Wel, waeth im' ei gadael hi bellach, 

R wy'n mynod tuag adref yn awr; 

Yn awr--o ran hyny, dylaswn 
Fod gartref cyn hyn gyda'm gwaith,” 
“ Gorphenwch eich gwydraid yn gyntaf, 
Ac yna cewch fyned i'ch taith.” 


Erbyn hyn yr oedd gwyneb y gwladwr 
Gan doddion y menyn yn wlyb, 

A'i wallt â'i ysgwyddau yn drochion. 
A'r siopwr, gan smocio ei bib 


A ddywedai yn haner cellweirus: 
“ Pan eloch chwi, Seth, tua'r tŷ 

Dywedwch wrth Nanni yn union 
Am ladd un o'r gwyddau i chwi ; 


A mynwch gael menyn i'w rhostio—- 
Mae menyn yn well at yr wydd 

Nag unrhyw saim arall o lawer— 
Cewch fenyn an rhad ac yn rhwydd.” 


Erbyn hyn 'r oedd geneu 'r hen lencyn 
Yn nghauad, a'i dafod dan glo; 

A'i fynwes fel crochan berwedig 
Gan ofid oherwydd y tro. 


O ! 'r olwg druenus oedd arno 
'Tra'n mygu o flaen y tân mawr, 
A'r menyn toddedig, yn llifo 
Âr hyd-ddo o'i goryn i'r llawr. 


O'r diwedd fe neidiodd i fynu, 
Gan dyngu yn enw ei ffrynd, 

“£ Nid ydwyf yn haner iach heno, 
Am hyny gadewch i mi fyn'd.” 


“ Wel, wel,” meddai'r siopwr, “ os ydych 
Am fyned yn awr tua thre, 

Ni cheisiaf eich attal ddim pellach, 
Cewch fyned yn rhwydd a di-ble, 


Ffarwel yr hen gyfaill, mi gefais 
Fy nhâl am y menyn yn llawn; 
Ce's fwy na gwerth swllt o ddifyrwch, 
A chwithau heb ennill fawr iawn. 


Nos da'wch fy nghymydog anonest, 
Nid ydwyf am ddala dim gwg; 

Ewch adref, a chofiwch bob amser 
” Daw gofid i ddilyn pob drwg. 


MoRGRUGYN. 








£ 



































Beth Y Siomiant/ 


ETH yw siomiant? Tywyll ddu nos 
b Yn ymdaenu ganol dydd, 
Nes i flodau gobaith wywo, 
Syrthio megys deiliach rhydd ; 
Beth yw siomiant? Pryf gwenwynig 
Yn anrheithio gwraidd y pren, 
Nes ymdaenu crindod drwyddo, 
Er dan iraidd wlith y nen. 


Beth yw siomiant ?, Llong ysblenydd 
. Nofiai'n hardtl i lawer man, 
Wrth ddychwelyd tu a'i phorthladd, 
? ' Yn ymddryllio ar y lan, 

Beth yŵ siomiant? Cwpan hawddfyd 
Yn godedig at y min, 

Ac yn proíi'n fustlaidd wermod 
Yn lle bywiol felys win. 


Beth yw siomiant ? _ Calon dyner 
Drom, yn gwaedu dan ei chlwyf 
Mewn dystawrwydd, pan o'i deutu 
Y mae pawb yn llawn o nwyf. 
Beth yw siomiant ? Cynllun bywyd 
Mewn amrantiad wedi íroi ; 
Minau ar ei ol yn wylo, 
Yntau wedi bythol ffoi, 


Beth yw siomiant? 'Tad yn edrych 
Ar ei faban £lws, dinam, 

Arno'n gwenu,—yna'n trengu 
Pan ar fron ei dyner fam ! 

Beth yw siomiant? Sylwi'n mhellach 
Ar y fam yn wyw ei gwedd, 

Ac yn plygu megys lili, 
I oer wely llwm y bedd ! 


Beth yw siomiant? Dim ond teimlad 
Meddwl! claf yn llawn o wae, 

Pan yn canfod pob meddygon 
Yn ei adael fel y mae. 

Beth yw siomiant?  Chwenych bywyd, 
Eto'n methu'n deg a byw ; 

Yna plygu'r pen i farw, 
Dan och'neidio—DyNA yw. 


Adam Evans, Argraffydd, Machynlleth. 





